Diari Oficial de la Generalitat Valenciana


Sumari del DOGV 6793, del 11-06-2012 (2012/4872)

Notificació de la resolució dictada en el juí de divorci contenciós número 1262/2011.
-------------------------------------------------------------------------------------

### Dades del document

Número de DOGV
:   6793

Data del DOGV
:   11-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4872


Organisme emissor
:   Jutjat de Primera Instància Número 8 de València

Tipus de document
:   Anunci

Notificació de la resolució dictada en el juí de divorci contenciós número 1262/2011. [2012/4872]  
Divorci contenciós 001262/2011  
Part demandant: Carmen Rosa González González.  
Part demandada: Jorge Iván Ochoa Gómez.  
Sobre: divorci no consensuat.   
En el juí a què es fa referència s'ha dictat la resolució la part dispositiva del qual és la següent:   
«Estime la demanda plantejada per Carmen Rosa González González, contra Jorge Iván Ochoa Gómez, i declare dissolt, per causa de divorci, el matrimoni contret pels referits cònjuges, amb tots els efectes legals i les mesures següents:  
Règim de convivència  
1. S'atribuïx, a Carmen Rosa González González, la convivència individual (guarda i custòdia) amb el seu fill menor [?], i queda compartida amb l'altre progenitor Jorge Iván Ochoa Gómez la pàtria potestat del menor.  
2. S'atribuïx, al pare, Jorge Iván Ochoa Gómez, el dret a relacionar-se amb el seu fill menor [?], a falta d'acord amb l'altre progenitor, en la manera següent:  
a) Quant als caps de setmana, el pare tindrà en la seua companyia el seu fill, els caps de setmana alterns, des del dissabte a les 12.00 hores fins al diumenge a les 21.00 hores. Correspondrà a la mare el primer cap de setmana a partir de la notificació d'esta resolució, corresponent-li, en conseqüència, al pare, el següent cap de setmana, i així successivament. Els caps de setmana podran ser canviats per motius laborals de la mare o del pare sempre que hi haja un avís de tres dies.   
  
b) Durant la setmana, el pare podrà comunicar-se amb el seu fill una vesprada a la setmana, que seran les corresponents als dimecres, des de les 18.00 hores fins a les 21.00 hores, moment en què el pare reintegrarà el fill de nou al domicili de la mare.   
c) Respecte a les vacacions escolars de Nadal, el menor passarà la mitat de les vacacions escolars de Nadal amb son pare i l'altra mitat amb sa mare i s'iniciarà el primer període l'endemà a aquell en què finalitzen les classes i finalitzat este, el dia 31 de desembre al migdia. El segon període començarà el dia 31 de desembre al migdia i finalitzarà el dia immediatament anterior a aquell en què comencen les classes. El pare i la mare s'alternaran, cada any, els distints períodes; corresponent el primer període a la mare els anys parells i el segon els anys imparells, de manera que al pare li correspondrà els anys parells el segon període i en els anys imparells el primer.   
  
d) Quant a les vacacions de Setmana Santa, el fill passarà la mitat de les vacacions escolars de Setmana Santa amb son pare i l'altra mitat amb sa mare i s'iniciarà el primer període l'endemà a aquell en què finalitzen les classes i acabarà el dimecres al migdia. El segon període començarà el primer dimecres al migdia i finalitzarà el dia immediatament anterior a aquell en què comencen les classes. El pare i la mare alternaran, cada any, els distints períodes corresponent el primer període a la mare els anys parells i el segon els imparells, i així successivament.   
  
e) Quant a les vacacions escolars d'estiu, el fill passarà la mitat de les seues vacacions amb la mare, i seraà esta cada any qui determine si el dit període correspondrà a juliol o agost en funció de la seua pròpia situació laboral. El pare serà qui assumisca l'obligació d'arreplegar i retornar el menor en el domicili matern en els distints períodes vacacionals abans referits.   
f) No obstant això, els pares es comprometen a no dificultar de cap manera el contacte del fill amb ambdós i tot això a fi que redunde en una millor educació i formació del menor.  
Ús i gaudi del domicili familiar  
3. S'atribuïx l'ús i gaudi del domicili familiar siti en [?] i del parament domèstic a la mare, en companyia del fill menor en la companyia de la qual queda, ús i gaudi que s'atribuïx fins que el menor tinga la majoria d'edat i gaudi d'independència econòmica. El demandat, Jorge Iván Ochoa Gómez, haurà d'abandonar tal domicili, si no ho ha fet ja, en el termini de huit dies naturals a comptar de la notificació de la present resolució.  
Gastos ordinaris del fill menor  
4. En concepte de contribució als gastos ordinaris del fill menor, Jorge Iván Ochoa Gómez abonarà a la mare, Carmen Rosa González González, la suma de 180 euros mensuals durant els cinc primers dies de cada mes per mensualitats anticipades i en el compte corrent que designe la mare, quantitat esta que serà actualitzable anualment conforme les variacions que experimente l'IPC fixat per l'Institut Nacional d'Estadística o organisme que el substituïsca.   
Gastos extraordinaris del fill menor   
5. Ambdós progenitors contribuiran al 50% al pagament dels gastos extraordinaris del fill comú, els necessaris en tot cas i els convenients previ consens per escrit d'ambdós progenitors i s'ha d'acudir en qualsevol altre cas a la via judicial.   
6. Expediu d'ofici a la Direcció General de la Policia perquè no s'emeta cap duplicat del passaport del menor [?] nascut en data 21de setembre de 1999, un ofici en què es farà constar el caràcter definitiu de tal mesura en virtut d'esta sentència, atés que tal ofici ja va ser acordat en la interlocutòria de mesures provisionals.   
Tot això sense fer una especial condemna en les costes d'este procediment.   
Esta és la meua sentència, que, de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent , la qual s'afegirà a les actuacions originals, i serà notificada a les parts, fent-los saber que en contra es podrà interposar en este Jutjat recurs d'apel·lació, dins dels 20 dies següents a la seua notificació prèvia consignació de la quantitat de 50 euros en el compte d'este Jutjat. Fet que pronuncie, mane i firme.   
  
Publicació. Llegida i publicada l'anterior sentència pel magistrat jutge que la va dictar, en legal forma, i en el mateix dia de la seua data, en done fe».   
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, es publica este edicte en el Diari Oficial de la Comunitat Valenciana per a portar a efecte la diligència de notificació a Jorge Iván Ochoa Gómez.   
  
València, 7 de maig de 2012.- El secretari judicial: Rafael Roselló Sobrevela.